เหตุใดชาวรัสเซีย จึงมีอัตราการเสียชีวิตราวปีละหนึ่งล้านราย?
ผลของการศึกษาวิจัยครั้งใหม่ระบุว่า ประชาชนในรัสเซียเสียชีวิตด้วยโรคที่เกี่ยวโยงกับ แอลกอฮอล์ และยาสูบปีละราวๆ หนึ่งล้านราย
และในช่วงหลายปีมานี้ในหมู่ชาวรัสเซียที่เสียชีวิตนั้น มากกว่าครึ่งเป็นผู้ที่อยู่ในวัยตั้งแต่สิบห้า ถึงห้าสิบสี่ปีที่เสียชีวิตเนื่องจากแอลกอฮอล์ซึ่งทำให้เจ้าหน้าที่รัสเซียวิตกกังวล ในรัสเซียทุกวันนี้คนตายมากกว่าคนเกิดองค์การอนามัยโลกกล่าวว่า สามารถคาดได้ว่าชายรัสเซียจะมีชีวิตอยู่ถึงอายุไม่เกินหกสิบปีในสหรัฐ ชายอเมริกันเฉลี่ยแล้ว จะมีชีวิตอยู่ถึงอายุเจ็ดสิบห้าปีข้อมูลสถิติของสหประชาชาติแสดงว่า ประชากรรัสเซียลดลงปีละครึ่งเปอร์เซ็นต์ ส่วนผลของการศึกษาวิจัยที่ลงพิมพ์ในวารสารอังกฤษThe Lancet ระบุว่าการเสพย์สุราและการสูบยาสูบทำให้คนรัสเซียเสียชีวิตในอัตราที่สูงกว่าทางยุโรปตะวันตกมาก คุณ อันเดร ดีมินแห่งสมาคมสาธารณสุขอันเป็นองค์กรที่มิใช่ภาครัฐในกรุงมอสโคว์กล่าวว่า เรื่องที่ว่านี้เป็นปัจจัยสำคัญอย่างหนึ่งที่ก่อให้เกิดวิกฤติการณ์ประชากรในรัสเซีย ซึ่งกำลังคุกคามอนาคตของรัสเซียเองเขากล่าวว่าผู้ใหญ่ชาวรัสเซียเฉลี่ยแล้วดื่มเหล้าวอดก้าปีละ 50ขวดและว่าที่มีการเสพย์สุรากันมากก็เพราะเหล้า และยาสูบราคาถูกตามร้านในกรุงมอสโคว์บุหรี่ราคาซองละ 30 เซ็นต์สหรัฐและเบียร์ราคาไม่ถึงหนึ่งเหรียญสหรัฐทำให้พูดได้ว่าน้ำยังแพงกว่าเสียอีก ประธานาธิบดีรัสเซีย ดีมีตรี เมดเวเดฟกล่าวว่า วิกฤติการณ์เกี่ยวกับสุขภาพเป็นภัยคุกคามต่อความมั่นคงของชาติอย่างหนึ่ง แต่คุณ อันเดร ดีมิน โทษนายกรัฐมนตรีรัสเซียวลาดิเมียร์ ปูติน ว่าไม่ขึ้นภาษียาสูบและเครื่องดื่มเจือแอลกอฮอล์ ส่วนรัฐมนตรีว่าการกระทรวงสาธารณสุขรัสเซียตาเตียนา โกลิโกวา กล่าวว่าการขึ้นภาษีเครื่องดื่มเจือแอลกอฮอล์ และยาสูบจะต้องทำแบบค่อยเป็นค่อยไปท่านรัฐมนตรีกล่าวด้วยว่าการขึ้นภาษีสินค้าที่คนนิยม จะต้องคำนึงถึงผลสะท้อนที่จะเกิดตามมาในสังคมและว่าการขึ้นภาษีจะต้องดำเนินเป็นขั้นๆไปเราจะต้องผลักดันให้มีการตัดสินใจที่ว่านั้นต่อไปแต่เรื่องนั้นจะยังไม่เกิดขึ้นในขณะนี้ ความนิยมที่ประชาชนมีต่อผู้นำโซเวียต มิคาอิลกอร์บาชอฟลดลงไปเมื่อเขานำกฎข้อบังคับเกี่ยวกับการดื่มเหล้ามาใช้บังคับตอนช่วงพุทธทศวรรษที่2523รัฐบาลรัสเซียในปัจจุบันลือกใช้วิธีโฆษณาประชาสัมพันธ์ให้ชาวรัสเซียดูแลตัวเอง และเตือนพวกเขาเกี่ยวกับเรื่องความเสี่ยงต่างๆอันเกิดจากการสูบบุหรี่จัดหรือเสพย์สุรามากๆ นั้นแทน